CONTRACT DE FINANŢARE NERAMBURSABILĂ

*Nr. \_\_\_\_ din \_\_\_\_\_\_\_\_*

*În conformitate cu prevederile Legii nr. 422/2001 privind protejarea monumentelor istorice, ale HG nr. 691/2019 pentru modificarea şi completarea Normelor metodologice privind cuantumul timbrului monumentelor istorice şi modalităţile de percepere, încasare, virare, utilizare şi evidenţiere a sumelor rezultate din aplicarea acestuia, ale Procedurii privind acordarea de finanţări din fondurile obţinute din aplicarea timbrului monumentelor istorice, prevăzute în Anexa nr. 5 la HG nr. 1502/2007 privind cuantumul timbrului monumentelor istorice şi modalităţile de percepere, încasare, virare, utilizare şi evidenţiere a sumelor rezultate din aplicarea acestuia, cu modificările și completările ulterioare, respectiv ale Regulamentului de organizare și funcționare al Institutului Național al Patrimoniului, aprobat prin OMCIN nr. 2025/2018, modificat prin OMCIN nr. 3029/2019, coroborate cu prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general,*

*În baza rezultatelor finale ale sesiunii de finanțare TMI mai-iulie 2020 pentru proiecte care au ca scop protejarea şi promovarea monumentelor istorice, se încheie următorul contract de finanțare*

Între

**INSTITUTUL NAŢIONAL AL PATRIMONIULUI (INP),** cu sediul în Bucureşti, str. Ienăchiţă Văcărescu nr. 16, sector 4, telefon 021.336.60.73, fax 021.336.99.04, cod fiscal 10444949, cont IBAN ................................, deschis la Trezoreria Sectorului 4 Bucureşti, reprezentat prin Director general, Ștefan BÂLICI, şi Director adjunct-economic, Gabriela TULAI, denumit în continuare **FINANŢATOR**,

şi

..........................., cu domiciliul/cu sediul în ......................, str. .................... nr. ..., bl. ...., sc. ....,ap. .... judeţul/sectorul ......................, CNP ...................................../codul fiscal/cod de identificare fiscală nr. ....................., având contul IBAN nr. ................ deschis la ...................., sucursala ....................., reprezentată[[1]](#footnote-1) prin \_\_\_\_\_\_\_\_\_\_\_\_, având funcția de \_\_\_\_\_\_\_\_, și prin\_\_\_\_\_\_\_\_\_\_\_\_\_\_\_\_\_, denumită în continuare **BENEFICIAR,** a intervenit următorul contract:

##### Cap. I. Obiectul contractului

**Art. 1.** Obiectul contractului îl constituie acordarea de către INP a finanțării nerambursabile pentru proiectul ................................., depus în cadrul subprogramului ................................., organizat de către Beneficiar pentru monumentul istoric cod LMI ................................, în perioada cuprinsă între data semnării contractului și data de 15 decembrie 2020, în termenii și condițiile stabilite în cererea de finanțare, parte integrantă a prezentului contract, cu scopul de a atinge obiectivele menționate în acesta.

# Cap. II. Durata contractului. Termenul de predare

**Art. 2.** Durata contractului este cuprinsă între data semnării lui de către părțile contractante și data de 15 decembrie 2020.

**Art. 3.** Termenul de predare a decontului final este data de 30 noiembrie 2020 și reprezintă data prezentării de către beneficiar a documentelor justificative aferente ultimei tranșe în condițiile prevăzute de art. 8, art. 10 și art. 11 din prezentul contract.

##### Cap. III. Valoarea contractului

**Art. 4.** Valoarea contractului este de **\_\_\_\_\_\_\_\_ lei**, conform bugetului de cheltuieli prevăzut în Anexa 3, parte integrantă a prezentului contract.

**Art. 5.** Suma reprezentând finanțarea nerambursabilă va fi virată din contul Finanțatorului cu nr. ........................................... deschis la Trezoreria Sector 4 București în contul Beneficiarului cu nr. ........................................... deschis la ..........................................., potrivit legii.

# Cap. IV. Modalități de plată. Decontări

**Art. 6.** Suma prevăzută la art. 4 se acordă în **3 tranșe**, prin virament bancar, în raport cu faza de implementare a proiectului şi cu cheltuielile aferente.

**Art. 7**. Cuantumul și eșalonarea tranșelor se fac în baza graficului de finanțare prevăzut în Anexa 4 la prezentul contract, în funcție de etapele de realizare, prin raportare la costurile organizatorice și/sau durata și evoluția în timp a activităților cuprinse în cererea de finanțare. Eliberarea tranșelor de finanțare este solicitată de beneficiar, fiind însoțită de emiterea/comunicarea unor facturi fiscale[[2]](#footnote-2), întocmite în conformitate cu prevederile Codului Fiscal urmărindu-se corelarea calendarului de activități cu graficul de finanțare anexat la contract.

Art. 8. (1) Prima tranșă de plată (până la 40% din suma solicitată) se acordă sub formă de avans, în termen de maximum 5 (cinci) zile lucrătoare la semnarea contractului de finanțare.

(2) A doua tranșă de finanțare (până la 40% din suma solicitată) se acordă după ce beneficiarul finanțării nerambursabile a prezentat INP decontul parțial (cuprinzând documentele justificative privind avansul primit la semnarea contractului: *e.g.* contracte de execuție lucrări sau de prestări servicii, după caz, însoțite de factură/facturi, situații de lucrări, procese-verbale, rapoarte etc., după caz, întocmite conform legislației în vigoare), însoțit de un raport intermediar privind stadiul implementării proiectului, din punct de vedere fizic, financiar, inclusiv al contribuţiei beneficiarului.

(3) Ultima tranșă (până la 20% din suma solicitată) se acordă numai după ce beneficiarul finanțării nerambursabile a prezentat ultimul decont (documentele justificative din care să rezulte plăţile efectuate corespunzător cuantumului ultimei tranşe de finanţare, plus diferența până la valoarea totală a contractului, inclusiv contribuția proprie a beneficiarului), însoțit de proces verbal de recepție la terminarea lucrărilor sau avizul MC/DJC, după caz, raportul final de activitate și raportul financiar, conform Ghidului de decontare aprobat de INP.

**Art. 9.** Vor fi acceptate spre decontare numai cheltuielile eligibile efectuate de către beneficiar în perioada executării contractului.

**Art. 10.** Pentru fiecare cheltuială efectuată, conform contractului, se vor prezenta documente justificative întocmite potrivit legislației în vigoare.

**Art. 11.** Factura aferentă ultimei tranșe, documentele justificative integrale, raportul financiar și raportul de activitate se transmit Finanțatorului în termen de **maximum 10 zile calendaristice** **de la finalizarea implementării proiectului**, conform datelor înscrise în cererea de finanțare, dar nu mai târziu de 30 noiembrie 2020. În caz contrar, din suma totală justificată de către Beneficiar, se deduc penalități de întârziere în cuantum de **0,1%** pentru fiecare zi de întârziere.

**Art. 12.** Documentele justificative și rapoartele de activitate se depun la secretariatul Institutului Național al Patrimoniului sau se transmit prin poștă pe adresa: strada Ienăchiță Văcărescu nr. 16, sector 4, București cod poștal: 040157. Pe plic se va menționa - *pentru Timbrul monumentelor istorice – 2020.*

**Cap. V. Drepturile și obligațiile părților**

**Art. 13. Drepturile și obligațiile FINANŢATORULUI:**

a) Are dreptul să modifice cuantumul finanțării alocate sau să rezilieze prezentul contract dacă Beneficiarul comunică date, informații sau înscrisuri false ori eronate, precum și în cazul neîndeplinirii sau îndeplinirii necorespunzătoare a obligațiilor contractuale asumate de către Beneficiar;

b) Finanțatorul are dreptul de a recupera de la Beneficiar fondurile utilizate de acesta pentru acoperirea unor cheltuieli neeligibile, la care se vor adăuga penalități de întârziere de **0,1% pe zi** aplicate la sumele respective, calculate de la data acordării până la data recuperării lor;

c) În cazul în care Beneficiarul nu transmite documentele justificative în termen de **10 zile lucrătoare** de la data expirării termenului prevăzut la art. 10, **contractul se consideră reziliat de drept,** iar Finanțatorul are dreptul să solicite restituirea integrală a sumelor primite de Beneficiar, la care se adaugă dobânda legală, calculată la suma acordată, în raport de data încasării acesteia.

d) În absența dovezii, la momentul decontului, a contribuției Beneficiarului de **minimum 10%** din valoarea totală a finanţării acordate prin TMI, **contractul se consideră reziliat de drept**, iar Finanțatorul are dreptul să solicite restituirea integrală a sumelor primite de Beneficiar, la care se adaugă dobânda legală, calculată la suma acordată, în raport de data încasării acesteia.

e) În cazul promovării necorespunzătoare a rolului/calității Finanțatorului în cadrul proiectului, conform obligațiilor asumate de Beneficiar la art. 13, lit. g)-h), să rețină/deducă un procent de **5%** din valoarea finanțării acordate;

f) Finanțatorul are obligația să asigure finanțarea cheltuielilor aferente proiectului .......................................... cu suma prevăzută la art. 4, conform prevederilor prezentului contract.

g) Institutul Național al Patrimoniului se obligă ca, pe toate documentele justificative (originale) emise de furnizorii de servicii și decontate de INP, să aplice ștampila, care va conține mențiunea *„Decontat INP suma de ………..lei.”*

h) În cazul nerespectării culpabile a prevederilor și termenelor din prezentul contract, Finanțatorul are dreptul de a declara Beneficiarul neeligibil pentru a participa la sesiunile de finanțare nerambursabilă pentru proiecte care au ca scop protejarea şi promovarea monumentelor istorice organizate de INP în următorii **2 (doi) ani.**

**Art. 14. Drepturile şi obligațiile BENEFICIARULUI:**

a)Are obligația de a implementa proiectul așa cum acesta a fost prezentat în cererea de finanțare, parte integrantă din contractul de finanțare. Orice modificare a proiectului se face exclusiv ulterior încheierii unui act adițional la contractul de finanțare, cu acordul părților.

b) Să contacteze şi să efectueze plata tuturor cheltuielilor aferente realizării obiectului contractului, cu respectarea prevederilor legale în materie, inclusiv ale Ghidului de decontare aprobat de INP;

c)Să asigure îndeplinirea oricărei alte activități legate de buna desfășurare a proiectului;

d)Să prezinte Finanțatorului documente justificative însoțite de rapoarte narative și financiare. Raportul narativ trebuie să cuprindă informații cu privire la gradul de realizare a obiectivelor propuse, precum și la gradul de mediatizare a proiectului și reflectarea în presă a activităților derulate în cadrul proiectului ce face obiectul prezentului contract;

e) Se obligă să utilizeze finanțarea numai în scopul realizării proiectului care face obiectul prezentului contract şi să nu utilizeze finanțarea nerambursabilă pentru activități generatoare de profit;

f) Se obligă să întocmească exact şi corect toate documentele justificative menționate în ghidul de decontare privind utilizarea finanțării;

g)Se obligă să răspundă clarificărilor solicitate de Finanțator în termen de maximum **5 zile lucrătoare** de la data solicitării;

h) Se obligă se obligă să menționeze numele şi calitatea INP în toate comunicările scrise și în interviurile format audio-video acordate în legătură cu proiectul care face obiectul prezentului contract, respectând informațiile și elementele de identitate vizuală a programului Timbrul monumentelor istorice, furnizate din timp de către Finanțator;

i)Se obligă să accepte controlul și verificările Finanțatorului, direct sau prin experți contractați, și al altor autorități cu atribuții în domeniul controlului financiar-fiscal, în legătură cu modul de realizare a activităților din cadrul proiectului finanțat, respectiv de utilizare a fondurilor ce constituie finanțarea primită.

j) La data efectuării decontului final, se obligă să facă dovada contribuției de **minimum 10%** din valoarea totală a proiectului finanțat prin documente justificative, conform Ghidului de decontare aprobat de INP.

**Cap. VI. Modificarea, rezilierea şi încetarea contractului**

**Art. 15. Modificarea contractului**

1. Prezentul contract poate fi modificat numai în cazuri temeinic justificate, cu acordul ambelor părți, consemnat în scris prin act adițional.

(2) Beneficiarul are obligația de a informa de îndată Finanțatorul – cel mai târziu în termen de **72 ore** de la producere – cu privire la orice eveniment sau împrejurare de natură a cauza o modificare a proiectului, inclusiv cele generate de evoluția pandemiei de COVID-19. Informarea va conține și descrierea condițiilor și a circumstanțelor în care proiectul se va desfășura sau a oricăror altor aspecte privind executarea prezentului contract. În aceste situații, pentru a asigura îndeplinirea obiectivelor asumate prin contractul de finanțare, ori dacă circumstanțele impun adoptarea de măsuri pentru prevenirea și combaterea riscului răspândirii pandemiei de COVID-19, cele două părți vor stabili, prin act adițional, asupra modalității de continuare a executării contractului în termenii și condițiile stabilite în cererea de finanțare.

(3) Schimbarea adresei, modificarea contului bancar pot face obiectul unei simple notificări, cu toate că acest lucru nu va afecta opțiunea Finanțatorului de a se opune alegerii făcute de Beneficiar în privința contului bancar.

(4) În absența acordului Finanțatorului, orice modificare într-o proporție mai mare de **50%** a activităților proiectului, așa cum sunt acestea descrise în cererea de finanțare, parte integrantă a prezentului contract, atrage după sine dreptul Finanțatorului de a considera reziliat de drept contractul și de a obliga Beneficiarul la restituirea totală a sumelor primite, la care se adaugă dobânda legală calculată în raport de data și suma încasată.

(5) Modificarea calendarului de desfășurare a activităților din proiect se poate face de **maximum 2 ori** pe parcursul derulării proiectului, cu condiția notificării prealabile a INP și a obținerii acordului acestuia. Poziția INP se comunică în termen de 5 zile lucrătoare de la primirea notificării. Depășirea acestui termen este considerată o acceptare tacită a modificării de calendar propuse.

(6) Sunt permise modificări sau compensări între liniile bugetare aprobate, doar cu aprobarea prealabilă a autorității finanțatoare. Dacă din motive obiective, pe perioada derulării proiectului, condițiile impun modificări în structura și valoarea unei cheltuieli, beneficiarul este obligat să informeze autoritatea finanțatoare în vederea obținerii acordului acesteia și a semnării unui act adițional la contractul de finanțare.

##### Art. 16. Rezilierea contractului

1. Prezentul contract poate fi reziliat de plin drept, fără a fi necesară intervenția instanței de judecată, în termen de 5 zile calendaristice de la data primirii notificării prin care părții în culpă i s-a adus la cunoștință că nu şi-a îndeplinit obligațiile contractuale, **cu excepția situațiilor prevăzute la art. 12 lit. c) şi lit. d), ipoteză în care contractul se consideră reziliat de plin drept, fără a mai fi necesară emiterea unei notificări prealabile**.
2. Notificarea va putea fi comunicată în termen de 5 zile calendaristice de la data constatării neîndeplinirii sau îndeplinirii necorespunzătoare a uneia sau a mai multor obligații contractuale.
3. Nerespectarea de către Beneficiar a obligațiilor asumate prin acest contract atrage obligarea acestuia la restituirea parțială sau integrală a sumelor primite, la care se adaugă dobânda legală calculată în raport de data și suma acordată.

**Art. 17. Încetarea contractului**

Prezentul contract încetează să producă efecte în cazul apariției oricăreia din următoarele situații:

* ajungere la termen;
* acordul părților;
* la data rezilierii acestuia;
* la data îndeplinirii obligațiilor reciproce de către părțile contractante.

##### Cap. VII. Forța majoră

**Art. 18.** Forța majoră exonerează de răspundere părțile, în cazul neexecutării parțiale sau totale a obligațiilor asumate prin prezentul contract. Prin forță majoră se înțelege un eveniment independent de voința părților, imprevizibil şi insurmontabil, apărut după încheierea contractului şi care împiedică părțile să execute total sau parțial obligațiile asumate.

**Art. 19.** Partea care invocă forța majoră are obligația să o aducă la cunoștința celeilalte părți, în scris, în maximum 5 zile calendaristice de la apariție, iar dovada forței majore se va comunica în maximum 15 zile calendaristice de la producerea evenimentului.

**Art. 20.** Data de referință este ștampila poștei de expediere. Dovada va fi certificată de partea căreia i se opune cazul de forță majoră.

##### Cap. VIII. Clauze speciale

**Art. 21.** Prevederile prezentului contract se completează cu dispozițiile legale în materie, aflate în vigoare.

##### Cap. IX. Litigii

**Art. 23.**

* 1. Părțile vor acționa pentru rezolvarea pe cale amiabilă a neînțelegerilor ce pot apărea pe parcursul derulării prezentului contract;
  2. În caz de nesoluționare, litigiile vor fi supuse spre soluționare instanțelor judecătorești competente de la sediul Finanțatorului.

**Cap. X. Clauze finale**

**Art. 24.** Prezentul contract intră în vigoare la data semnării sale.

**Art. 25.** Prin semnarea prezentului contract, Beneficiarul, în calitatea sa de titular al drepturilor de proprietate intelectuală ce decurg din implementarea proiectului, autorizează INP să utilizeze în mod gratuit informația cuprinsă în rapoartele proiectului, precum și rezultatele obținute, prin toate modalitățile de comunicare publică pe care INP le decide, inclusiv pentru diseminarea rezultatelor sesiunii de finanțare. Aceste autorizări, valabile și în relațiile contractuale ale Beneficiarului cu angajații săi sau terții implicați în derularea activităților specifice proiectului, se acordă pe o perioadă nedeterminată și sunt valabile pentru toate teritoriile în care urmează a fi diseminate rezultatele sesiunii, fără a da naștere unor pretenții materiale suplimentare din partea Beneficiarului. Autorizarea acoperă toate modalitățile de utilizare a acestor materiale pentru promovarea sesiunii de finanțare și comunicarea publică a rezultatelor, inclusiv prin punerea la dispoziție a materialelor pe pagina de internet a INP sau prin alte mijloace de informare electronică.

**Art. 26.** Prezentul contract conține ......... pagini și două Anexe (Anexa 3 „Bugetul de cheltuieli” și Anexa 4 „Graficul de finanțare nerambursabilă”) și s-a încheiat astăzi, ............., în 2 (două) exemplare cu valoare de original, câte unul pentru fiecare parte contractantă.

Finanțator Beneficiar

**Anexa 4**

**Denumirea solicitantului:**

**Denumirea proiectului:**

**Subprogramul:**

**Grafic de finanţare nerambursabilă pe activităţi\***

|  |  |  |  |
| --- | --- | --- | --- |
|  | **Activităţi specifice pe categorii de cheltuieli eligibile din buget** | **Cheltuieli din finanţarea INP prin TMI** | **Contribuţia beneficiarului** |
| **Tranşa 1** (până la 40% din suma solicitată) |  |  |  |
| **Prima etapă de implementare a proiectului** |  |  |  |
|  |  |  |
|  |  |  |
|  |  |  |
| **Subtotal 1** |  |  |  |
| **Tranşa 2** (până la 40% din suma solicitată) |  |  |  |
| **Etapa intermediară de implementare a proiectului** |  |  |  |
|  |  |  |
|  |  |  |
|  |  |  |
| **Subtotal 2** |  |  |  |
| **Tranşa 3** (până la 20% din suma solicitată) |  |  |  |
| **Etapa finală de implementare a proiectului** |  |  |  |
|  |  |  |
|  |  |  |
|  |  |  |
| **Subtotal 3** |  |  |  |
| **Total general**  (Subtotal 1+Subtotal 2+ Subtotal 3) |  |  |  |

\* La completarea graficului de finanțare nerambursabilă pe activități recomandăm corelarea costurilor cu planul de activități din cererea de finanțare.

Data prezentării documentelor justificative pentru **întreg proiectul** este **30.11.2020**.

**INP, Beneficiar,**

1. Exclusiv pentru persoane juridice, beneficiare ale finanțării nerambursabile acordate din TMI [↑](#footnote-ref-1)
2. Excepție fac persoanele fizice, beneficiare ale finanțării nerambursabile acordate din TMI [↑](#footnote-ref-2)